CELEX ID: 32012R0116
Publication Date: 2012-02-09

Document:
KOMISIJOS ĮGYVENDINIMO REGLAMENTAS (ES) Nr. 116/2012
2012 m. vasario 9 d.
kuriuo iš dalies keičiamas Tarybos reglamentas (EB) Nr. 872/2004 dėl papildomų ribojančių priemonių Liberijai
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Tarybos reglamentą (EB) Nr. 872/2004 dėl papildomų ribojančių priemonių Liberijai (1), ypač į jo 11 straipsnio a punktą ir 11 straipsnio b punktą,
kadangi:
(1)
Reglamento (EB) Nr. 872/2004 I priede nurodyti fiziniai ir juridiniai asmenys, įstaigos ir subjektai, kurių lėšos ir ekonominiai ištekliai pagal tą reglamentą yra įšaldomi; Reglamento (EB) Nr. 872/2004 II priede išvardytos kompetentingos institucijos, kurioms priskirtos konkrečios funkcijos, susijusios su to reglamento įgyvendinimu;
(2)
2011 m. gruodžio 23 d. Jungtinių Tautų Saugumo Tarybos sankcijų komitetas sprendimu Nr. SC/10510 nusprendė iš dalies pakeisti asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą; todėl I priedas turėtų būti atitinkamai iš dalies pakeistas;
(3)
taip pat reikėtų atnaujinti Reglamento (EB) Nr. 872/2004 II priedą, atsižvelgiant į naujausią valstybių narių pateiktą informaciją dėl kompetentingų institucijų;
(4)
todėl atitinkamai reikėtų iš dalies pakeisti Reglamento (EB) Nr. 872/2004 I ir II priedus,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 872/2004 I priedas iš dalies keičiamas taip, kaip nurodyta šio reglamento I priede.
2 straipsnis
Reglamento (EB) Nr. 872/2004 II priedas pakeičiamas šio reglamento II priedu.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. vasario 9 d.

EuroVoc Classification:
Level 1: 100161
100143
Level 2: 100280
100170
Level 3: 5424
3474
All Descriptors: 1617
3483
3870